Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: szóló 31/1996. (VI. 19.) IKM rendelet tartalmazza.
Paragraph Index: 379

2. Követelmények Általános szakmai elvárások: A mesterjelölt tudja — elkészíteni, illetve elkészíttetni a szűcsipar termékeit a mindenkori divatnak megfelelően, szakszerűen, esztétikusan, gazdaságosan a minőségi előírások szerint, egyedi megmunkálással és sorozatgyártásban egyaránt, a munkavédelmi és biztonságtechnikai előírások betartásával, — jártasság és készség szintjén alkalmazni a szűcstechnológiai alapműveleteket, — egyedi méretvétel vagy mérettáblázat alapján készített terméket testre próbálni, és a szükséges igazításokat elvégezni, — önállóan meghatározni az alapanyag, a modell szabásminta és az alkalmazott gyártástechnológia összhangját, továbbá a korszerű speciális technikákat, — a gyártáshoz szükséges gépeket kezelni, kisebb hibákat elhárítani, alapbeállításokat, a napi tisztítást, karbantartást önállóan elvégezni. 2.1. Szakmai elméleti követelmények A mesterjelölt Gyártásismeret tantárgyból ismerje, tudja ismertetni — a korszerű gyártási technológiákat, és tudja azokat részletesen elemezni, — a szűcsipari gyártástechnológiai változatok témaköreit, — az egészbőrös feldolgozási technológiákat, — a nagy és közepes bőrök gyártástechnológiáját, — a természetes színű és festett juh- és bárányfélék feldolgozását, — a nemesített eljárásokat, a nemesített prémek jellemzését és feldolgozását, — a apróbőrös gyártástechnológiákat. — a feldolgozásra kerülő apróbőrök (pl. hörcsög, mókus, pézsma, nyúlfélék) anatómiai, topográfiai és főbb minőségi jellemzőit, mutatóit, — a felezett gyártástechnológia menetét, — a speciális rámázási műveletek szabályait, — a feldolgozásra kerülő bőrök (pl. hörcsög, nutria, pézsma, vörösrókafélék) szőr- és bőroldali tulajdonságait, — az átrakásos gyártástechnológiát, — a anyagnorma meghatározását, veszteségszámításokat, — az eresztéses gyártástechnológiát, az eresztéses technológia tervezését, gyakorlati megoldását az alkalmazott szőrme (pl. pézsma, nerc, nutria, róka, mormota, mosómedve stb.) tulajdonságait figyelembe véve, — az eresztővágás fájták meghatározását, a kezdő és záró háromszög megszerkesztését, az eresztés paramétereinek meghatározását számítással, a veszteségi százalékok meghatározását, az anyagnorma megadását, — a feltoldásos gyártástechnológiát. — a szőrmebody gyártásának gazdaságossági számításait és az anyagnorma meghatározását, — az irhabőrök és nappásított szőrmésbőrök és az ebből az alapanyagból készült termékek tulajdonságait, — a kombinált gyártástechnológiákat. Legyen tisztában az alapműveletek végzésével kapcsolatos technológiai paraméterekkel és azok jelentőségével. Ismerje a tűk és cérnák számozási módjait, tudja a megfelelő tűfajtát, cérnafajtát, kiválasztani az öltéssűrűséget beállítani. Tudja alkalmazni a bőrvastagság, tűvastagság és cérnavastagság összefüggéseit. Ismerje a szőrmeszabászat előkészítő műveleteit, a műveletekkel szemben támasztott alapkövetelményeket. Tudja meghatározni az alkalmazható szabási rendszert (hosszanti, keresztcsíkozású, diagonál, féldiagonál) az egészbőrös, felezett, átrakásos, eresztéses, feltoldásos gyártástechnológiákban, a különböző szőrmefajták tulajdonságainak függvényében. Ismerje és tudja alkalmazni a különböző termékfelújítási, átalakítási és lehetséges késztermék-javítási megoldásokat. Ismerje az alkalmazott rámázási módokat, a korszerű rámázó- és szárítóberendezések használatát. Tudja meghatározni az optimális szárítási módok paramétereit. Tudja rendszerezni, az alkalmazott gyártástechnológiának megfelelő lekészítési műveleteket (szalagozás, vászna- 2001/117. szám zás, pikírozás, összeállítás, kellékezés, visszadolgozás, bélelés stb.) Ismerje a szőrmesapkák és kalapok, divatcikkek (stóla, pelerin, muff stb.) nyakbavetők (gallérok, boák, collyék, sálak) készítésének gyártástechnológiai változatait. Tudja szakmai számítások alkalmazásával meghatározni a gyártási technológiától függő alapanyagnormákat. Ismerje és anyagnorma számításaiban alkalmazza az alapanyagtól, feldolgozási technológiától függő, különböző veszteségi százalékokat (szabászati, varrás, tisztázási, szélezési veszteségek). Ismerje és alkalmazza az eresztés tervezési számításokat, az eresztés tervezési szabályainak megfelelően. Anyag- és áruismeret tantárgyból a mesterjelölt: — ismerje a szőrmésbőr szövettani felépítését, — legyen tisztában a különböző, szőroldalt érintő fizikai változtatások (epillálás, spiccelés, vasalás), — szőrmésbőrre gyakorolt hatásával, — ismerje a gerezna pontos topográfiáját, feldolgozhatóságot érintő legáltalánosabb anatómiai hibáit, az anyagnorma számítási szempontból szükséges területméreteket a következő prémeknél: juh és bárányfélék (merinói juh, perzsabárány), rókafélék (vörösróka, ezüstróka stb.), menyétfélék (nerc, görény stb.) mosómedve, pézsma, nutria, mormota, macskafélék, nyúlfélék, hörcsög, — ismerje a velúrirha és nappásított irhabőrök főbb minőségi jellemzőit, a velük szemben támasztott esztétikai követelményeket, — tudja meghatározni a feldolgozandó alapanyaghoz szükséges kellékeket, segédanyagokat, — tudja alkalmazni a minőségügyi ismereteket: = a minőség-ellenőrzés kialakulása, = a minőséggel kapcsolatos fogalmak, = szabvány és minőség, = a minőségvédelem rendszere, = szavatosság, jótállás, = minőségtanúsítás, = a termékek gyártásának és a minőség ellenőrzésének kapcsolata. — tudja alkalmazni a vizsgálati módszereket: = anyagvizsgálatok, = fizikai vizsgálatok, = vegyi vizsgálatok, = késztermék vizsgálatok, = szemrevételezés kézi vizsgálattal, = méretellenőrzés, = szilárdsági vizsgálatok, = tűzés-, ragasztás szilárdságának vizsgálata, = speciális vizsgálatok a szőrmésbőröknél. Szakrajz tantárgyból: — ismerje a különböző egészbőrös és felezett gyártástechnológiák szabásminta beosztási és összeállítási szabályait és azok variációit, tudjon pontos, a feldolgozási technológiának és a szőrme tulajdonságainak megfelelő összeállítási és szabásminta beosztási rajzot készíteni, — ismerje az irha, vagy nappásított alapanyag topográfiájának megfelelő szabásrendszert, tudjon ennek megfelelő terítékvázlatot készíteni, — ismerje és tudja alkalmazni a helyes méretvétel szabályait, a különböző mérettáblázatokat, tudjon ezek felhasználásával szabásminta alaphálót szerkeszteni, ismerje az alap test-, ujja- és gallérminta kialakításának szabályait, tudja a kabát bármely alkatrészének alapmintáját elkészíteni, — ismerje az alapminta változtatásának legegyszerűbb lehetőségeit, tudjon modellrajz vagy divatkép alapján egyszerű modellezési eljárásokat, bőségbeállítási, mellvarrás áthelyezési ujjaalakítási stb. műveleteket végrehajtani az alapmintán, — ismerje az adott méretből más méretre való igazítás szabályait. Géptan — munkavédelem tantárgyból: — ismerje a szűcsiparban használatos fontosabb gépek (egyfonalas láncöltéses szegve varrógép, rejtett öltésű varrógép, sima tűzőgép, irhavarrógép, pneumatikus rámázópisztoly, eresztővágógép, textilszabászgépek, tisztító és rázóhordók, szőrmefrissítő és szőrmeporoló gép, területmérő gép) fajtáit, működési elvét, — legyen tisztában a gépek munkavédelmi lehetőségeivel és a biztonságtechnikai berendezések használatával, — tudja a főbb munkavégző alkatrészeket és ezek beállítási módját meghatározni, kinematikai ábráról tudja a gép működését elmagyarázni, — ismerje a szőrmefeldolgozó-iparban használatos szárító berendezések működési elvét és főbb típusait. Tudja meghatározni a szőrme alapanyagoknak megfelelő szárítási paramétereket. 2.2. Szakmai gyakorlati követelmények A mesterjelölt tudja: — a bőrkombinációs eljárásokat alkalmazni, — a szőrmésbőrök toldását, formaalakítását elvégezni, — a hosszanti, illetve keresztirányú szabásvonalakat kialakítani, — a natúr és festett szőrmék mintára szortírozása a szakmai követelményeknek megfelelően elvégezni, — a diagonál és féldiagonál szabászati változatot elrendezni, kialakítani, — a szabászatnál alkalmazott kivágóminta-sorozatokat, cakkozókat elkészíteni és szakszerűen alkalmazni, — a spaldolt feldolgozásának megfelelően szortírozni, — kivágómintát készíteni és szakszerűen alkalmazni, — a bőröket szükség szerint toldani és formázni, — a hosszanti és keresztirányú és a kombinációs (pl. bőrözéses, mixeléses) átrakás kivitelezni, — a bőrcsíkvágógépet, az eresztővágógépet alkalmazni a munka- és baleset-védelmi előírások betartásával, — a bőrök felvágását az átrakáshoz, a kezdőháromszög megtervezését, a gépelést kivitelezni, — az eresztéses technológia mechanikai előkészítő műveleteit, a szőr és színváltozatok átjelölését, az esetleges hibák szakszerű javítását, az eresztést megelőző tisztítást és négyszögesítést elvégezni, 2001/117. szám — a szőrmésbőr kézi, illetve gépi felvágását végezni az eresztéshez, — az eresztett csíkok gépelését elvégezni, — az eresztett csíkokat szakszerű összeállítani, — a szőrrajzolatoknak, illetve a kívánt esztétikai hatásnak megfelelő rámázást elvégezni, — a megfelelő méretű és esztétikai hatású csíkokat kialakítani a csíkbatoldás és bedarabozás szabályainak figyelembevételével, — a megfelelő cakkozókat kiválasztani, szerkeszteni és szakszerűen használni, — speciális szabásmintát készíteni a bőrök, egyéb szőrmésbőrtől eltérő tulajdonságait is figyelembe véve, — az irha- és nappásított bőröket szortírozni, — a társított szabászati eljárásokat alkalmazni, — irhabőröket gépelni, az irhavarrógépeket munka- és baleset-védelmi előírásoknak megfelelően használni, — a szabászati hulladékot felhasználni, darabtáblát készíteni, — önálló alkotókészséget, kreativitást kifejező termékek tervezni és kivitelezni, — szalagozásos átrakást, átrakásos eresztést, mixelést, gallonírozást végezni a rendelkezésre álló alapanyag tulajdonságainak figyelembevételével (pl. róka, mosómedve, nutria, mormota stb.), — a választott speciális technológia tervezési, veszteségi és anyagnorma számításait elvégezni, — a társított szabászati eljárásokat végezni és változatos kombinációs szabászati megoldásokat alkalmazni, — a termék és az alapanyag, illetve a termék és a funkció összhangját megteremteni, — a sapkák és egyéb szőrmekiegészítők szabásmintáját elkészíteni, vagy azokat a divatvonalak változásainak megfelelően modellezni, alakítani, — speciális rámázási technikákat alkalmazni (pl. a sapkatőkére történő rámázás, vagy a hajlító rámázások), — boákat készíteni, a boafejet és lábakat kikészíteni, — megfelelő segéd- és kellékanyagokat szakszerű alkalmazni (pl. kalapfilc vagy műanyag boa kassírung stb.), — sapkákat, gallérokat, boákat és egyéb szőrmekiegészítőket speciális lekészítési szabályoknak megfelelően elkészíteni, csinosítani, — a kiegészítő és díszítő elemeket kiválasztani és alkalmazni, — elvégezni a különböző gyártási technológiáknak megfelelő kellék- és segédanyag szükségletre vonatkozó számításokat. IV. A szakmai minősítés és vizsgáztatás rendje A mestervizsgát a Magyar Kereskedelmi és Iparkamara Mestervizsga Szabályzatában (a továbbiakban: MKIK Vizsgaszabályzat) foglaltak szerint kell előkészíteni és megszervezni. A mestervizsga célja annak megállapítása, hogy a mesterjelölt: — elsajátította-e a tevékenység gyakorlásához mester szinten szükséges szakmai elméleti és gyakorlati, vállalkozási és pedagógiai ismereteket, — érez-e a szakma iránt elkötelezettséget, képes-e munkáját magas színvonalon, önállóan, „mester” szinten végezni, — rendelkezik-e a mesterszint és szakmai követelmények által támasztott tudáselemekkel, gyakorlati készségekkel, és képes-e új ismeretek befogadására — állandó önképzéssel tartsa naprakészen tudását. A mesterjelöltnek a Mestervizsga Bizottság előtt kell számot adnia gyakorlati tudásáról és elméleti felkészültségéről. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai (írásbeli, szóbeli) elméleti vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes